section_heading: Casablanca
paragraph_text: Filmska magija Bogarta i Bergman bila je rezultat njihovih izvanrednih izvedbi, a ne stvarnih iskri, iako je njegova ljubomorna supruga mislila drukčije. Izvan seta, njih dvoje jedva da su razgovarali za vrijeme snimanja, iako je nju pratila reputacija zavodnice glavnih glumaca.<ref name="Sperber str. 201">Sperber i Lax 1997., str. 201. Kako je Bergman bila viša od njega, Bogart je u nekim scenama na cipelama imao pričvršćene blokove od 76 milimetara.<ref name="Sperber str. 201"/> Ona je kasnije navodno rekla: "Poljubila sam ga, ali nikad ga nisam znala".<ref>Sperber i Lax 1997., str. 196. Godinama kasnije, nakon što se Bergman udala za talijanskog redatelja Roberta Rossellinija i rodila dijete, Bogart joj se suprotstavio. "Bila si velika zvijezda", rekao je. "Što si sada?" "Sretna žena", odgovorila mu je.